ConseggioLigure/zenamt huggingface dataset:
Ligurian:
Chì coscì, inte sto scagno, pâ de longo ch'aggimo da vortâ o sô co-e stanghe

English translation:
Here, in this office, it always seems like we're working ourselves to the bone
Ligurian:
Mi son de l'opinion ch'aggiæ raxon, ma o cappo o no â pensa de coscì

English translation:
I'm of the opinion that you're right, but the boss doesn't see it that way
Ligurian:
Inte sto quartê chì, me pâ ch'aggian di mori asbironæ

English translation:
In this neighborhood I think they have sinister-looking faces
Ligurian:
Se mi avesse un muggio de palanche, me parrieiva de poei fâ de gimichie.

English translation:
If I had a lot of money, I think I'd be able to do great things.
Ligurian:
Se ti t'avesci un pittin de bäziña, ti porriësci anche mangiâ.

English translation:
Should you happen to be a bit hungry, you could even eat.
Ligurian:
Me creddeiva che o messiavo o l'avesse de za disnou, incangio o l'é tòsto che stæto sciù.

English translation:
I thought grandpa had already had lunch, but instead he's just gotten up.
Ligurian:
Tòsto che a madonnâ a l'é stæta sciù, chi l'avieiva maiciù credduo ch'a l'avesse coæ de fâ i mestê?

English translation:
As soon as grandma got up, who would ever have believed she'd feel like doing the housework?
Ligurian:
No me l'avieiva maiciù pensou che avescimo mai tanto cû da attrovâ averta unna butega à st'oa.

English translation:
I never would have thought we'd be so lucky as to find a shop open at this hour.
Ligurian:
No treppo afæto; se gh'avesci un pittin de fortuña, porriësci dâve a-i dæ e guägnâ.

English translation:
I'm not joking at all; if you had a bit of luck you could play dice and win.
Ligurian:
An piggiou unna corsa, manco s'avessan da parteçipâ a-e Olimpiade.

English translation:
They started running, as if they had to take part in the Olympics.
Ligurian:
Mi avieiva za un pittin de famme; cöse ti ne diësci de fâ un mëndin?

English translation:
I'd already have a bit of an appetite; what would you say to having a snack?
Ligurian:
M'é vegnuo coæ de fummâ; no ti ghe l'aviësci unna çigaretta?

English translation:
I've got the urge to smoke; you wouldn't have a cigarette, would you?
Ligurian:
Mæ cugnou o l'avieiva un muggio de dinæ da parte, se o n'avesse avansou in zoventù.

English translation:
My brother-in-law would have a lot of money saved up, if he had saved in his youth.
Ligurian:
Mæ seu a l'avieiva za trei figgeu, se a foïse maiâ.

English translation:
My sister would already have three children, if she had gotten married.
Ligurian:
Niatri no gh'aviëscimo de beseugno de louâ, se no foïse pe çerte neçescitæ.

English translation:
We wouldn't need to work, if it weren't for certain necessities.
Ligurian:
Viatri no gh'aviësci a sveuga de pellandroin, se anesci à louâ.

English translation:
You wouldn't have the reputation of being slackers, if you went to work.
Ligurian:
Quelli doî sposoei avieivan de beseugno de svaiâse un pittin, incangio de stâ delongo serræ in cà.

English translation:
Those two newlyweds would need to have some fun, instead of always staying cooped up at home.
Ligurian:
O l'à avuo o moro de dîme che son nescio.

English translation:
He had the nerve to tell me I'm an idiot.
Ligurian:
A Tirde a l'à avuo unna vitta ben ben ciù affortunâ che seu seu.

English translation:
Tilde has had a much more fortunate life than her sister.
Ligurian:
Stæto avuo o penscionamento, o Mario o l'é partio pe-e Bahamas.

English translation:
Once he got his pension, Mario left for the Bahamas.
Ligurian:
Stæta avua unna baccâ inta testa, me son sentio ciufito alloou,

English translation:
After getting a whack on the head, I felt rather dazed
Ligurian:
Avendo brasca, son stæti arrægæ à arröbâ.

English translation:
Being very hungry, they were forced to steal.
Ligurian:
Aggiæ reguardo pe-a röba di atri, scarmi grammi!

English translation:
Have respect for other people's belongings, you scoundrels!
Ligurian:
Comme se fa à avei coæ de dormî into mezo de sta cancaribba?

English translation:
How can one feel like sleeping, in the middle of all this revelry?
Ligurian:
Mi son o Segnô teu Dê, no t'aviæ atro Dê feua che mi.

English translation:
I am the Lord your God, you shall have no other God before me.
Ligurian:
Ma ti t'ê franco scemmo, ti ô sæ? No ti sæ stâ a-o mondo.

English translation:
You really are a fool, you know? You don't know how to get by in the world.
Ligurian:
Quello zoeno ch'o se mette e die into naso o l'é un mäducou, in mæ davei!

English translation:
That young man who's picking his nose is really rude, truly!
Ligurian:
Quella zoena a l'é vestia a-a mòdda e a stà fiña ben, in mæ davei!

English translation:
That girl is dressed fashionably, and she looks good too, in my opinion!
Ligurian:
Semmo de Zena, semmo da Foxe; se ne gia e cogge no piggemmo ciù moggê

English translation:
We're from Genoa, we're from the Foce; if we get pissed off we won't take a wife anymore
Ligurian:
Sei unna famiggia de abbellinæ, che no ve sei manco levâ d'inti pê.

English translation:
You're a family of nitwits, who don't know how to get yourselves out of trouble.
Ligurian:
Che bella cà ch'an, pe quattro gatti ch'en.

English translation:
What a beautiful house they have, for the few of them there are.
Ligurian:
Mi ea da solo in cà e aiva poia à arvî.

English translation:
I was alone at home and I was afraid to open the door.
Ligurian:
Da quello che me sovvëgno, t'ëi o ciù fuccao de tutta a scheua.

English translation:
From what I remember, you were the cleverest in the whole class.
Ligurian:
Quande finiva a scheua, lê o l'ea o primmo ch'o scappava via.

English translation:
When school ended, he was the first to run off.
Ligurian:
A Maiòllo a l'ea a ciù bella de tutta a scheua; a l'ea inti seunni de tutti i compagni.

English translation:
Mariolina was the prettiest in the whole school; she was in all her classmates' dreams.
Ligurian:
Mi e o Loenso eimo doî vertadëi gandolli, doe pellegramme.

English translation:
Lorenzo and I were two real loafers, two rascals.
Ligurian:
Ma comme? Viatri doî ëi za lesti da stamattin fito e no ei dito ninte?

English translation:
What? You two were already ready since early this morning and didn't say anything?
Ligurian:
De tutta a bregadda, o Bacciccia e o Steva ean i ciù aspoinii.

English translation:
Of the whole group, Giambattista and Stefano were the most cheerful.
Ligurian:
Son stæto o ciù pöveo che tutti, oua son o ciù moscio.

English translation:
I was the poorest of all, now I'm the richest.
Ligurian:
Caa mæ, no stâ à rangognâ; unna vòtta t'ê stæta zoena, ma i anni passan pe tutti.

English translation:
My dear, don't complain; you were young once: but the years pass for everyone.
Ligurian:
O Orlando o l'é stæto de tuttti i eröi o ciù larghê e o ciù animoso, ma dapeu o l'é inmattio.

English translation:
Orlando was the most generous and the most courageous of all the heroes, but then he went mad.
Ligurian:
A Texo a l'é stæta unna cheuga bulla, ma da vegia a l'é vegnua matta e a l'inandiava i ravieu de pescio, che no fan parte da nòstra tradiçion e à mi me mettan angoscia.

English translation:
Teresa was a great cook, but in her old age she went crazy and started making fish ravioli, which isn't part of our tradition and which I find disgusting.
Ligurian:
In tempo de guæra, mi e lê semmo stæti offiçiæ de tæra.

English translation:
During the war, he and I were infantry officers.
Ligurian:
Viatri de Sampedæña sei stæti i primmi à assazzâ a bizara fainâ de l'atra seia.

English translation:
You folks from Sampierdarena were the first to taste the delicious farinata the other evening.
Ligurian:
I sordatti son stæti in condiçion d'assätâ o fortin e occupâlo.

English translation:
The soldiers were able to assault the fort and occupy it.
Ligurian:
Mi saiò un bollibæ, ma ti t'ê un fissou con e teu idee.

English translation:
I may be a fool, but you're stubborn with your ideas.
Ligurian:
Gioanetta, ti ti saiæ a regiña da festa.

English translation:
Giannina, you'll be the queen of the party.
Ligurian:
O Gaitan o l'é pròpio un gondon! O no saià miga solo che lê à voeise arruffianâ o cappatasso!

English translation:
Gaetano is really a brown-noser! Surely you won't be the only one wanting to keep the big boss happy.
Ligurian:
A â saià unn'aspertoña, a Beddin? Tòsto ch'a l'à sentio ch'a comensava a rattella, a l'é scentâ.

English translation:
Isn't she a sly one, Benedetta? As soon as she heard the quarrel break out, she vanished.
Ligurian:
Quande aviemo avuo traversou o sciumme, saiemo sarvi.

English translation:
Once we have crossed the river, we will be safe.
Ligurian:
Aviei tutti i ascciæimenti neçessäi da parte mæ e saiei satisfæti, ghe veddiei,

English translation:
You will receive all the necessary explanations from me and you will be satisfied, you'll see
Ligurian:
Lô saian di asperti, ma mi ô son ciù che lô.

English translation:
They may be cunning, but I'm more cunning than they are.
Ligurian:
Ti me domandi se mi segge lesto ò no; mi t'ò de za repricou de scì.

English translation:
You ask me whether I'm ready or not; I've already told you yes.
Ligurian:
Che ti ti seggi un òmmo ò unna dònna, un möo ò un gianco, pe mi a l'é a mæxima.

English translation:
Whether you are a man or a woman, black or white, it's all the same to me.
Ligurian:
Voemmo che l'òmmo o segge libero da-e seu cadeñe.

English translation:
We want man to be free from his chains.
Ligurian:
Che quella do Duxe a segge unna carrega ancheu stæta abrogâ, no veu dî guæi ninte.

English translation:
That the Doge's office is a position abolished today matters little.
Ligurian:
Beseugna che seggimo lesti e addesci pe tutti i caxi.

English translation:
We must be ready and alert for any eventuality.
Ligurian:
No m'indubito che seggei de gente bulle e intrante into seu lou.

English translation:
I don't doubt that you are clever people, capable in your work.
Ligurian:
Ma ti te ô creddi ti, che seggian pròpio lô, à aveilo scrito? Mi na.

English translation:
But do you really believe that they themselves wrote it? I don't.
Ligurian:
Che mi foïse de za un professô de çinquantedoî anni, pe lê no voeiva dî ninte.

English translation:
That I was already a fifty-two-year-old professor meant nothing to her.
Ligurian:
Se ti ti foïsci unna brava venditoa, mi t'accattieiva quarcösa.

English translation:
If you were a good saleswoman, I would buy something.
Ligurian:
No voeiva dî ninte che lê o foïse de za mòrto; l'an desotterrou.

English translation:
It meant nothing that he was already dead; they exhumed him.
Ligurian:
Me l'aspëtava, che a lengua a foïse de za dezeâ.

English translation:
I had imagined that the sole was already thawed.
Ligurian:
A l'ea unna sveuga ch'aivan cacciou za de l'Etæ de Mezo, che à Zena foïscimo tutti raixi.

English translation:
It was a rumor that was already going around in the Middle Ages, that we Genoese were all stingy.
Ligurian:
Se ô pensavimo che foïsci do bello avari, ma oua ei scompassou tutti i termi.

English translation:
We thought you were very stingy, but now you've gone beyond all limits.
Ligurian:
Se creddeivimo che foïsan de za arrivæ, in cangio n'ean manco partii.

English translation:
We believed they had already arrived, but instead they hadn't even left yet.
Ligurian:
Mi saieiva de l'idea d'anâ à pe gòtti.

English translation:
I would be in favor of going for a drink.
Ligurian:
Ti saiësci ciù saio se no ti bevesci ninte; beive te fa mâ areo.

English translation:
You'd be wiser if you didn't drink anything; drinking is very bad for you.
Ligurian:
O Mario o saieiva ciù saio, se o se fesse fâ ciù reo o licô.

English translation:
Mario would be wiser if he made the liquor last longer.
Ligurian:
A Ornella a saieiva ciù à l'euggio, s'a desse mente à donde a mette i pê.

English translation:
Ornella would be more careful if she watched where she put her feet.
Ligurian:
Saiëscimo di tanardi, se descimo a mente à quello che dixe i scignori.

English translation:
We would be primitives if we listened to what the gentlemen say.
Ligurian:
No ti saiësci maiciù credduo, se ti contesci cöse t'æ visto.

English translation:
You would never be believed if you told what you saw.
Ligurian:
No saieivan ciù lô, se se mettessan à fâ do ben.

English translation:
They wouldn't be themselves anymore if they started doing good.
Ligurian:
O passou o l'é stæto e o no ven ciù inderê.

English translation:
The past is past, and it won't come back.
Ligurian:
A torta de nataliçio a l'é stæta bramâ de pe coscì.

English translation:
The birthday cake was much appreciated.
Ligurian:
Dòppo ëse stæti lì, son partii de presente.

English translation:
After being there, they left immediately.
Ligurian:
De ëse stæte acciappæ, e spie se son arreise.

English translation:
Having been captured, the spies surrendered.
Ligurian:
O no l'é stæto bon de defendise, ësendo da pe lê.

English translation:
He wasn't able to defend himself, being alone.
Ligurian:
Seggi contento de quello che t'æ avuo da-a vitta; no se peu avei tutto.

English translation:
Be content with what you've had from life; you can't have everything.
Ligurian:
L'ëse o l'é, o no ëse o no l'é

English translation:
Being is, non-being is not
Ligurian:
Ò da anâ à Saña, ciù fito che pòsse.

English translation:
I have to go to Savona, as soon as possible.
Ligurian:
T'æ da savei che i fonzi neigri son bizari da mangiâ, segge in sciâ grixella, segge appanæ e friti.

English translation:
You should know that porcini mushrooms are delicious to eat, whether grilled or breaded and fried.
Ligurian:
Quand'o rattella co-a moggê, o l'à da veddisela con seu seuxoo

English translation:
When he quarrels with his wife, he has to deal with his father-in-law
Ligurian:
Quand'a l'à da contentâ a seuxoa, son momenti brutti.

English translation:
When she has to please her mother-in-law, it's a real pain.
Ligurian:
Quande dovemmo partî, beseugna che partimmo.

English translation:
When we have to leave, we have to leave.
Ligurian:
Se dovei mangiâ quarcösa, megio che ghe dæ unna bòtta.

English translation:
If you have to eat something, you'd better hurry up.
Ligurian:
Se devan vegnî, che vëgnan, ma mi no î veuggio vedde.

English translation:
If they have to come, let them come, but I don't want to meet them.
Ligurian:
Aiva da parlâ co-o professô, ma o l'ea in retardio.

English translation:
I was supposed to speak with the professor, but he was late.
Ligurian:
Se t'aivi da confessâ quarche mastrusso, t'æ perduo un laccion.

English translation:
If you had to confess some scheme, you missed your chance.
Ligurian:
O l'aiva sorviatutto da fâse unna dossa, perché o spussava comme tutto.

English translation:
Above all, he had to take a shower, because he stank a lot.
Ligurian:
Avanti de mangiâ, a doveiva tegnîse à mente de dî e preghee.

English translation:
Before eating, he had to remember to say the prayers.
Ligurian:
Eimo inta ciù bella pinæa, promê a-a mæña, e doveivimo ascordâse pe un pittin a vitta de çittæ.

English translation:
We were in a beautiful pine grove, by the sea, and we had to forget city life for a while.
Ligurian:
Doveivi ciantâla lì de mogognâ, ancheu gh'é o ciù bello sô.

English translation:
You should have stopped complaining, today there's a beautiful sun.
Ligurian:
Aivan mangiou, aivan bevuo; doveivan finîla de rangognâ.

English translation:
They had eaten, they had drunk; they had to stop complaining.
Ligurian:
Ò avuo da giaminâ tutto o giorno, ma con l'aggiutto do Segnô son sciortio à sorvevive.

English translation:
I had to toil all day long, but with God's help I managed to survive.
Ligurian:
T'æ avuo da affrontâ un greive peigo, ma oua ti ô peu tegnî pe scompassou.

English translation:
You had to face a serious danger, but now you can consider it overcome.
Ligurian:
Quello zoeno o l'à dovuo passâ a seu infançia co-i vegi messiäi.

English translation:
That boy had to spend his childhood with his elderly grandparents.
Ligurian:
Quella dònna a l'à avuo da passâ tòsto tutta a seu vitta in sce unn'isoa deserta.

English translation:
That woman had to spend almost her entire life on a deserted island.
Ligurian:
Emmo dovuo rescignâse à vive inta bora.

English translation:
We had to resign ourselves to living in misery.
Ligurian:
Dòppo tanto ticossâ, ei dovuo ammette ch'aivi tòrto.

English translation:
After so much arguing, you had to admit you were wrong.
Ligurian:
Pe tanti secoli, an dovuo contentâse de castagne e recheutto.

English translation:
For many centuries, they had to make do with chestnuts and ricotta.
Ligurian:
Aviò da anâ à Saña, doman mattin fito.

English translation:
I'll have to go to Savona early tomorrow morning.
Ligurian:
In ponto disnâ, ti te doviæ contentâ.

English translation:
As for the midday meal, you'll have to make do.
Ligurian:
Beneitossæ! O dovià sciamprâ, ò poia mi.

English translation:
Wow! He'll have to rush off, I'm afraid.
Ligurian:
A scignoa a dovià stâsene queta e no mesciâse de de chì.

English translation:
The lady will have to stay calm and not move from here.
Ligurian:
Aviemo da appensâse ben à tutto quello che gh'é da fâ.

English translation:
We'll have to rethink carefully everything that needs to be done.
Ligurian:
Viatri sei ben cöse l'é che doviei dî e fâ.

English translation:
You know well what you'll have to say and do.
Ligurian:
Lô dovian mettise e mascare e intrâ inta Pòsta.

English translation:
They'll have to put on masks and enter the post office.
Ligurian:
Ma se peu dâ, che mi agge da ëse mai tanto desdicciou?

English translation:
Is it really possible that I have to be so unlucky?
Ligurian:
Ma che ti t'aggi da stâ sciù tutte e mattin mai tanto fito, no l'accapiscio.

English translation:
But that you have to get up so early every morning, I don't understand it.
Ligurian:
Che lê o l'agge da addesciâse de mattin fito, l'é normale.

English translation:
That he has to wake up early is normal.
Ligurian:
Sta desdiccia do bellin, soppoño ch'a l'agge da scorrîte ti ascì.

English translation:
This damned bad luck, I suppose it has to chase after you too.
Ligurian:
Non gh'é nisciuña raxon, ch'aggimo da fâ mai tanto sciato.

English translation:
There's no reason why we should make such a fuss.
Ligurian:
Ch'aggei da partî mai tanto fito, o l'é un vertadeo scabrincio.

English translation:
That you have to leave so early is real bad luck.
Ligurian:
No l'açettiò mai, che devan moî fito.

English translation:
I'll never accept that they have to die young.
Ligurian:
No me l'aspëtava, che dovesse anâmene mai tanto fito.

English translation:
I didn't expect that I would have to leave so soon.
Ligurian:
E chi se ô creddeiva, che t'avesci da demoâte mai tanto?

English translation:
And who would have thought that you'd have to enjoy yourself so much?
Ligurian:
M'ò appensou che lê o l'avesse da dâse ciù da fâ, pe ottegnî quarcösa.

English translation:
I thought he should get more involved to achieve something.
Ligurian:
No se ô pensavimo che, pe desgraçia, a Margaita a no l'avesse guæi da vive.

English translation:
We didn't think that, unfortunately, Margherita wouldn't live long.
Ligurian:
Che desdiccia, che dovescimo anâ fin lasciù à pê!

English translation:
What bad luck, that we had to go all the way up there on foot!
Ligurian:
De no aveive veddui pe mai tanto tempo, tutti se creddeivan che dovesci ëse mòrti.

English translation:
Not having seen you for a long time, everyone believed you must be dead.
Ligurian:
Comme no voeivan d'in gio quelli gandolli e deslögi, an stabilio che dovessan stâne a-a larga.

English translation:
Not wanting those vagrants and idlers around, they decided they had to stay away.
Ligurian:
Dovieiva veddila nua, per rendime conto da scituaçion.

English translation:
I'd have to see her naked, to get a sense of the situation.
Ligurian:
Pe accapî ciù ben comme sta e cöse, ti doviësci montâ in sciô bricco.

English translation:
To understand better how things stand, you should go up the hill.
Ligurian:
O Franco o dovieiva finîla de dî de böxie.

English translation:
Franco should stop telling lies.
Ligurian:
A Maria a dovieiva saveilo che e cöse no stan de coscì.

English translation:
Maria should know that things aren't like that.
Ligurian:
Aviëscimo da anâ à Milan, inte sti giorni.

English translation:
We should go to Milan in the next few days.
Ligurian:
Oua che l'é meno cado, doviësci partî.

English translation:
Now that it's a bit less hot, you should leave.
Ligurian:
E fòrse de l'òrdine dovieivan ëse za à conoscensa di fæti.

English translation:
The authorities should already be aware of the facts.
Ligurian:
Mi so ciù che ben quello che m'é dovuo.

English translation:
I know very well what is owed to me.
Ligurian:
Sta recompensa chì a t'é dovua.

English translation:
This reward is owed to you.
Ligurian:
I önoî, che gh'an reiso, ean dovui.

English translation:
The honors that were paid to him were due.
Ligurian:
E onoranse funebre tributæ gh'ean dovue.

English translation:
The funeral honors paid were due to him.
Ligurian:
Dovendo partî fito, o l'é stæto sciù à quattr'oe.

English translation:
Having to leave early, he got up at four.
Ligurian:
Sta cösa chì, ti ti te â devi mette ben inta testa.

English translation:
You have to get this firmly into your head.
Ligurian:
No me gusta nisciun astræto dovei, ni dovei ëse.

English translation:
I don't like any abstract duty, nor having to be.
Ligurian:
Pòsso savei cöse l'é che t'ê apreuvo à fâ, chì coscì?

English translation:
May I know what you're doing here?
Ligurian:
Mia se ti peu vegnî chì à dâ unn'euggiâ.

English translation:
See if you can come here and have a look.
Ligurian:
Lê o no peu fâ ninte areo, in ponto traspòrti urben.

English translation:
He can't do absolutely anything about urban transport.
Ligurian:
Mæ zuamento, st'assessoa chì a peu fâ pöco ben,

English translation:
I'm convinced that this councilwoman can do very little
Ligurian:
De fronte à unna desgraçia pægia, tutti niatri poemmo fâ pöco ben.

English translation:
In the face of such a misfortune, all of us can do very little.
Ligurian:
Quello che poei imprende a l'é unna stissa d'ægua into mâ de l'ignoransa.

English translation:
What you can learn is a drop of water in the sea of ignorance.
Ligurian:
In mæ davei, contra a pestegadda, peuan solo che arrecommandâse a-o Segnô.

English translation:
Truly, against the plague, they can only commend themselves to God.
Ligurian:
Poeiva sciamprâ ciù fito, ma no l'ò fæto.

English translation:
I could have escaped earlier, but I didn't.
Ligurian:
Ti poeivi fiña mangiâ quarcösa de ciù.

English translation:
You could have eaten something more.
Ligurian:
O Gieumo o poeiva demoâse a-a festa, ma o s'é angosciou.

English translation:
Gerolamo could have enjoyed himself at the party, but he got bored.
Ligurian:
A Lisabetta a sa ch'a poeiva accoegâse fito.

English translation:
Elisabetta knows she could have gone to bed early.
Ligurian:
Poeivimo vive ancon, ma n'é stæto ciù cao de moî.

English translation:
We could have survived, but we preferred to let ourselves die.
Ligurian:
Poeivi dîlo avanti, che sei di meschinetti, di fradellin.

English translation:
You could have said earlier that you're poor wretches, penniless.
Ligurian:
Se ean stracchi, poeivan fiña accoegâse.

English translation:
If they were tired, they could even lie down.
Ligurian:
N'ò posciuo desfiguâli pe unna bricca, ean inmascaræ.

English translation:
I couldn't recognize them at all, they were masked.
Ligurian:
Ti t'ê stæto affortunou inta vitta, apreuvo che t'æ posciuo studiâ.

English translation:
You were lucky in life, because you were able to study.
Ligurian:
O Mario, tòsto ch'o l'à posciuo, o s'à accattou unna machina.

English translation:
Mario, as soon as he could, bought himself a car.
Ligurian:
A dònna, ch'a l'à ottegnuo unn'instruçion, a s'à posciuo permette fiña de no maiâse.

English translation:
The woman, who acquired an education, could even afford not to marry.
Ligurian:
Con arriescî à piggiâ sciou, emmo posciuo nuâ, tanto da toccâ a riva.

English translation:
Managing to catch our breath, we were able to swim, in order to reach the shore.
Ligurian:
Con dâ di gren scrolloin, ei posciuo liberâve da-e ligagge.

English translation:
Giving energetic shakes, you were able to free yourselves from the ropes.
Ligurian:
Eimo de za scappæ, e i nemixi n'an posciuo fâ ninte.

English translation:
We had already escaped and the enemies could do nothing.
Ligurian:
Porriò ëse presente, a-o manco l'é quello che spero.

English translation:
I will be able to be present, at least that's what I hope.
Ligurian:
Quande t'aviæ avuo finio de louâ, ti porriæ anâtene via.

English translation:
When you finish working, you'll be able to leave.
Ligurian:
O Lusciandro o porrià dî a seu opinion, s'o vorrià.

English translation:
Alessandro will be able to give his opinion, if he wants to.
Ligurian:
A Lina a fa de mäpró, ma a porrià sciortî d'in prexon, no avanti d'avei scontou a peña.

English translation:
Lina deserves pity, but she will be able to get out of prison, not before serving her sentence.
Ligurian:
L'é di anni che o nòstro pòpolo o fizisce in cæñe; quande l'é che porriemo vedde torna o sô da libertæ?

English translation:
For years our people have languished in chains; when will we be able to see the sun of freedom again?
Ligurian:
Porriei vedde a luxe do sô, quande arviei i barcoin.

English translation:
You will be able to see the sunlight, when you open the windows.
Ligurian:
I òmmi porrian ëse liberi, quande ciantian lì de çercâ a libertæ.

English translation:
Men will be able to be free, if they stop looking for freedom.
Ligurian:
Lascia che mi pòsse louâ sensa imbrincâ inte di sappelli.

English translation:
Let me work without encountering obstacles.
Ligurian:
Che ti ti pòsci anâ pe delongo, scin a-i estremmi oexin do mondo.

English translation:
May you go forever, to the farthest edges of the world.
Ligurian:
Çerchiò à fâ de mainea ch'o pòsse sarvâse.

English translation:
I will try to make it so that he can save himself.
Ligurian:
A Milena creddo ch'a pòsse vive anche sensa de mi, te ô pâ?

English translation:
I believe that Milena can live even without me, what do you think?
Ligurian:
Me figuo che pòscimo anâsene ciutòsto fito.

English translation:
I imagine we can leave fairly soon.
Ligurian:
Spero che pòsci dormî ben, sensa pesoin.

English translation:
I hope you can sleep well, without nightmares.
Ligurian:
Se öguemmo che tutti pòssan vive in paxe, sensa dâ breiga à nisciun.

English translation:
We hope that everyone can live in peace, without bothering anyone.
Ligurian:
Poesse mi vive in solitæ, aluxi da-o sciato do mondo e da-i seu frexetti.

English translation:
If only I could live in solitude, far from the noise of the world and its trappings.
Ligurian:
Semmo tutti che se ti poesci anâtene via, ti saiësci feliçe.

English translation:
We all know that if you could leave, you would be happy.
Ligurian:
Se o Giöxeppe o poesse stâ de cà con niatri, o no ghe pensieiva un momento à stramuâ.

English translation:
If Giuseppe could live with us, he wouldn't think twice about moving house.
Ligurian:
A Marina a mangieiva solo che costiggeue, hamburger e bananne, s'a poesse.

English translation:
Marina would eat only steaks, hamburgers and bananas, if she could.
Ligurian:
Semmo gente de çibbo; se poescimo, mangiëscimo da-a mattin a-a seia.

English translation:
We are people who like to eat; if we could, we would eat from morning to night.
Ligurian:
Sò ciù che ben, che se poesci parlâ, diësci tutto quello che gh'ei in sciô göscio.

English translation:
I know very well that if you could speak, you would say everything you have on your chest.
Ligurian:
Se ste prie poessan parlâ, ne contieivan de belle, te ô diggo mi.

English translation:
If these stones could speak, they would tell some fine tales, I assure you.
Ligurian:
Porrieiva vive da nababbo, se avesse portou à compimento quell'operaçion in banca.

English translation:
I could live like a nabob, if I had completed that bank operation.
Ligurian:
Se ti mangesci tròppo pöco, ti porriësci vegnî scernio e vegnî peio.

English translation:
If you ate too little, you could weaken and become sickly.
Ligurian:
Che moro peio! O Paride o no porrieiva mangiâ un pittin de ciù?

English translation:
What a sickly face! Couldn't Paride eat a bit more?
Ligurian:
Unna dònna comme lê, a porrieiva anâ in gio carrega de aggibbi, à uso Madònna do Petròlio.

English translation:
A woman like her could go around laden with finery, like Our Lady of Petroleum.
Ligurian:
Porriëscimo fâ unna campagnata a-a mæña, cöse ti ne dixi?

English translation:
We could take a trip to the seaside, what do you say?
Ligurian:
In sciô mâ porriësci navegâ, incangio che a-a mæña piggiësci o sô.

English translation:
On the sea you could sail, while at the sea you'll sunbathe.
Ligurian:
Quelli doî porrieivan viægiâ pe di anni, ma vegnieivan inderê comme di straccoi.

English translation:
Those two could travel for years, but they would come back like two wrecks.
Ligurian:
De quello libbro, no emmo mai posciuo accapîghe bricca.

English translation:
About that book, we have never been able to understand anything.
Ligurian:
Stæta vegnua à riva, a s'é posciua accoegâ, ma a paiva unna baleña straccoâ.

English translation:
Having come ashore, she was able to lie down, but she looks like a beached whale.
Ligurian:
Dòppo avei viægiou tòsto pe tutto o tempo in pê, se semmo posciui assettâ verso o cappolinia.

English translation:
After traveling almost the whole time standing, we were able to sit down near the last stop.
Ligurian:
Ve sei posciue vedde torna inte quello vegio cine super8.

English translation:
You were able to see yourselves again in that old super8 film.
Ligurian:
Poendo fâlo torna, ô faieiva torna, e ti ascì, creddo.

English translation:
If I could do it again, I would do it again, and you too, I believe.
Ligurian:
Che ti pòsci moî ammassou, besugo bon da ninte!

English translation:
May you die murdered, you incapable fool!
Ligurian:
Voei o l'é poei, coscì se sòle dî, donca se ti veu, ti peu fâlo.

English translation:
Where there's a will, there's a way, as they say, so if you want to, you can do it.
Ligurian:
Veuggio ëse o baccan da mæ vitta, sensa nisciun sappello.

English translation:
I want to be the master of my own life, without any hindrance.
Ligurian:
Se ti veu anâtene, t'ê areo libero de fâlo.

English translation:
If you want to leave, you are absolutely free to do so.
Ligurian:
O figgeu o veu un gelato, con sta giornâ mai tanto cada, accattighelo.

English translation:
The child wants an ice cream, on such a hot day, buy him one.
Ligurian:
A figgetta a veu tanto ben a-a seu bugatta, mæximo s'a l'é fæta solo che de pessa.

English translation:
The little girl loves her doll very much, even though it's only made of rags.
Ligurian:
Voemmo o retorno da Repubrica de Zena, autònoma e independente.

English translation:
We want the return of the Republic of Genoa, autonomous and independent.
Ligurian:
Se voei mangiâ a çimma a-a zeneise, ò donca i ravieu co-o tocco, ei da dîlo.

English translation:
If you want to eat Genoese cima or ravioli with meat sauce, you have to say so.
Ligurian:
Lô veuan anâsene co-o celere, ma à st'oa chì no ghe n'é.

English translation:
They want to leave by bus, but at this hour there aren't any.
Ligurian:
Voeiva anâ fin à Rensen, ma in giornâ gh'é o sciòpero di treni.

English translation:
I wanted to go all the way to Arenzano, but today there's a train strike.
Ligurian:
Se ti voeivi mangiâ e tomaxelle, l'unica a l'é che ti te l'inandi da pe ti.

English translation:
If you wanted to eat the rolls, the only option is to make them yourself.
Ligurian:
A galante a l'à arrægou à çerne tra lê e l'atra, ma lê o no voeiva: a l'ea unna neccia de grammo fâ.

English translation:
His girlfriend forced him to choose between her and the other woman, but he didn't want to: it was a difficult choice.
Ligurian:
A figgia a voeiva che lê o çerchesse a-o manco à descorpâse, ma lê o no se gh'é manco provou.

English translation:
The girl wanted him to at least try to clear his name, but he didn't even attempt it.
Ligurian:
Voeivimo montâ co-a strafia fin à Montallegro, ma l'ea za vegnuo tardi.

English translation:
We wanted to go up by cable car to Montallegro, but it had already gotten late.
Ligurian:
Scì, voeivi raxonâ con lê de quella costion, ma o l'é tutto tempo straggiou.

English translation:
Yes, you wanted to talk to him about that matter, but it's all wasted time.
Ligurian:
Pe no stâ à asgreiâ do tempo preçioso, voeivan partî avanti l'öroa, ma se son addormii.

English translation:
In order not to waste precious time, they wanted to leave before dawn, but they fell asleep.
Ligurian:
Ò vosciuo vedde tutti i mæ figgi e i mæ pænti da-a mæ testea do letto, avanti de moî.

English translation:
I wanted to see all my children and relatives at my bedside, before dying.
Ligurian:
T'æ vosciuo xeuâ e à xeuo t'æ vedduo veie e ville e villin e vallæ e campi da volley.

English translation:
You wanted to fly, and in flight you saw sails and villas and cottages and valleys and volleyball courts.
Ligurian:
O l'à vosciuo fâ da scemmo pe no pagâ de daçio, ma o l'é arrestou pagou ben.

English translation:
He wanted to play dumb to avoid paying the toll, but he got what he deserved.
Ligurian:
A Lina a l'à vosciuo fâ mai tanto a presuminosa, ma te ô diggo mi ch'a l'à cagou i ciummoin.

English translation:
Lina wanted to act so bossy, but I assure you she paid the price for it.
Ligurian:
Emmo vosciuo festezzâ o Dënâ in famiggia, ma n'é toccou de rogne.

English translation:
We wanted to celebrate Christmas as a family, but it turned out badly for us.
Ligurian:
Se voeivi vedde o rebecucco, ve sei inaræ de secolo.

English translation:
If you wanted to meet your great-great-grandfather, you've got the wrong century.
Ligurian:
Voeivan ammiâ a partia de ballon, ma a televixon a fonçionava à bellin de can.

English translation:
They wanted to watch the soccer game, but the TV was working terribly.
Ligurian:
Aspoinio in scî proei arsoii vorriò scorrî ciæbelle de neutte, e de giorno grilli, çigae, grillasse e cattainette.

English translation:
Happy in the cheerful meadows, I'll want to chase fireflies at night, and by day crickets, cicadas, grasshoppers and mantises.
Ligurian:
Semmo che ti vorriæ ëse presente a-a festa.

English translation:
We know you'll want to be present at the party.
Ligurian:
O Mascimo vorrià arvî de ficco i seu regalli de Dënâ e stâ à sentî e scigoe.

English translation:
Massimo will want to open his Christmas gifts right away and will listen to the bagpipes.
Ligurian:
A moggê a vorrià ëse missa de drito a-o corrente de belle impreise do maio.

English translation:
The wife will want to be immediately informed of her husband's fine doings.
Ligurian:
T'ê seguo che, stæti arrivæ fin lazù, vorriemo vegnî inderê à cà mai tanto fito?

English translation:
Are you sure that, once we get down there, we'll want to come back home so soon?
Ligurian:
Tòsto che veddiei o lô, vorriei scappâ de drito, maniman o ve mangia.

English translation:
As soon as you see the wolf, you'll want to run away immediately, otherwise it'll tear you to pieces.
Ligurian:
No vorrian fâ unna pægia figua da cicolatê.

English translation:
They won't want to look like such bunglers.
Ligurian:
S'appensan che mi veugge sposâ seu figgia, ma gh'é stæto un aro.

English translation:
They think I want to marry their daughter, but there's been a misunderstanding.
Ligurian:
Se do caxo ti te veuggi lavâ, o bagno con l'ægua cada o l'é lesto.

English translation:
In case you want to wash up, the bathroom with hot water is ready.
Ligurian:
No se ô credde nisciun, ch'o veugge pe in davei appissâ o feugo a-o scagno.

English translation:
No one believes he really wants to set fire to the office.
Ligurian:
Solo che lê a veugge, e a porrieiva ëse ricca inte un bagio de gallo.

English translation:
She has only to want it, and she could be rich in the blink of an eye.
Ligurian:
Faiemo e valixe e partiemo, basta che veuggimo partî.

English translation:
We'll pack our bags and leave, as long as we want to leave.
Ligurian:
Veuggiæ avei a compiaxensa d'anâvene, maniman ve mandemmo feua à son de casci into cû.

English translation:
Be so kind as to go away, otherwise we'll kick you out with our boots.
Ligurian:
No semmo se lô veuggian anâ ò restâ.

English translation:
We don't know whether they want to go or stay.
Ligurian:
Se voesse mangiâ i merelli, me l'accattieiva, ti peu stâ seguo

English translation:
If I wanted to eat strawberries, I would buy them, you can be sure
Ligurian:
Manco se ti voesci, ti porriësci vegnî ricco.

English translation:
Not even if you wanted to could you become rich.
Ligurian:
S'o voesse, o porrieiva ëse un cheugo milia.

English translation:
If he wanted, he could be an excellent cook.
Ligurian:
A lalla, s'a voesse, a ne coxinieiva unna gattafoa bizara, ò un scciattamaio; oua a l'à da tiâ a crosta co-o cannello.

English translation:
Auntie, if she wanted, would cook us a delicious vegetable pie, or a meatloaf; right now she has to roll out the dough with the rolling pin.
Ligurian:
Se voescimo moî, no ne manchieiva a còrda da appiccâse.

English translation:
If we wanted to die, we wouldn't lack a rope to hang ourselves with.
Ligurian:
Gh'é stæto di belli ch'à riuo, pe quello che l'é parsciuo che voesci dâ da intende.

English translation:
There were many who laughed at what you seemed to be trying to imply.
Ligurian:
No se l'à credduo nisciun, che voessan ammassâse pe in davei.

English translation:
No one believed they really wanted to kill themselves.
Ligurian:
Vorrieiva che ti desci mente à quello che son apreuvo à dîte.

English translation:
I would like you to pay attention to what I'm telling you.
Ligurian:
Ti vorriësci anâ à Portofin co-o battello, staseia?

English translation:
Would you like to go to Portofino by boat tonight?
Ligurian:
O Ghiggermo o vorrieiva e trenette co-o pesto, à disnâ.

English translation:
Guglielmo would like linguine with pesto for lunch.
Ligurian:
A Netta a vorrieiva fâse e onge, ma a perrucchea ancheu a l'é in festa.

English translation:
Annetta would like to get her nails done, but the hairdresser is on vacation today.
Ligurian:
Vorriëscimo che tutti foïsan contenti, ma o l'é un seunno imposcibile.

English translation:
We would like everyone to be happy, but it's an impossible dream.
Ligurian:
Creddo che no vorriësci mai perde un brasso in guæra.

English translation:
I believe you would never want to lose an arm in war.
Ligurian:
Lô vorrieivan xeuâ co-a fantaxia e tegnîse a-o de d'ato de sence costioin materiale.

English translation:
They would like to fly with their imagination and keep themselves above mere material matters.
Ligurian:
O s'é sciamprou ciù do vosciuo.

English translation:
He enjoyed himself more than he should have.
Ligurian:
St'angosciosa chì, no l'à vosciua nisciun, comme compagnia.

English translation:
Nobody wanted this boring woman as company.
Ligurian:
Sto regolamento chì o l'é stæto vosciuo da-a direçion de l'uspiâ.

English translation:
This regulation was wanted by the hospital management.
Ligurian:
A ciaveuia ghe l'an vosciua mette pe ciù tanta seguessa.

English translation:
They decided to put in the lock for added security.
Ligurian:
À voei ëse maligni, o no saiva de cöse o l'ea apreuvo à raxonâ.

English translation:
To be malicious about it, he didn't know what he was talking about.
Ligurian:
Veuggi ëse bravo, studioso e appascionou do teu travaggio.

English translation:
Be good, studious and passionate about your work.
Ligurian:
No se sa se pe ottegnî unna cösa baste voei.

English translation:
It's not known whether, to obtain something, wanting it is enough.
Ligurian:
# A battaggia de Portofin (sec. XVI)

Euvia de un anònimo poeta sostegnitô da casa Döia, delongo lesto à anâ apreuvo a-i seu bacchen e assegondâli inti seu cangi de bandea, comme se peu vedde ascì inta canson in sciô sacco de Zena do 1522, st’atra canson in sciâ battaggia de Portofin do 1526 a l’é stæta scrita à sostëgno di franseixi, di quæ inte quello momento o Döia o l’ea alleou contra i spagnòlli. No passià guæi che o Döia o mollià ascì sti alleæ pe mettise da-a parte da Spagna. O senso d’unitæ de un pòpolo ch’o l’animava e poexie de l’Anònimo zeneise, chì coscì o l’é scentou areo, pe lasciâ o pòsto a-a çelebraçion de unna sola famiggia, tanto che o territöio ligure o l’é solo che un campo de battaggia. A lengua a l’é a ciù descheita che se pòsse imaginâ, e pan strafaläi i accenni clascichi à Neron, à Domiçian e a-i Troien.

English translation:
# The battle of Portofino (16th cent.)

This is the work of an anonymous poet – a supporter of the House of Doria – who was always ready to follow his masters and go along with them when they changed sides, as can also be seen in the song about the sack of Genoa in 1522. This other song about the Battle of Portofino in 1526 was written in support of the French, who the Doria were allied with at that time against the Spanish. It would not be many years before the Doria would also leave these allies to side with Spain. The sense of unity of a people that animated the poems of the Genoese Anonym has here disappeared completely, to give way to the celebration of a single family, while the Ligurian territory is only a battlefield. The language is as decadent as can be imagined, and the classical allusions to Nero, Domitian, and the Trojans sound extravagant.
Ligurian:
# Achille in Sciro (1830)

Stæta representâ pe-o carlevâ do 1830 a-o Tiatro S. Agostin, _Achille in Sciro_, euvia de un anònimo, a l’é a parodia in zeneise de l’omònimo dramma in versci do Metastasio; stante che st’urtimo o l’ea o clascico poeta de corte, ciù che tutti gradio à l’_ancien régime_, se ritëgne che sta missa in scena, co-o seu attacco à di personaggi e à unna mòdda letteräia scompassæ da ben ben do tempo, ma ancon mai tanto vivi pe-a mentalitæ d’aloa a-a corte di Savöia, a l’asconde unna vellâ polemica contra o dominio sabaudo; se sa de fæto che o re Carlo Feliçe o l’aiva di gusti letteäi antiquæ, ch’ean oggetto de ironia fiña à Turin. In ciù, a parodia a l’ea interpretâ da unna compagnia de artisti tutti co-o zembo (coscì a dixe unna nòtta in sciô frontespiçio de l’ediçion à stampa), cösa ch’a peu fâ pensâ à unna quarche alluxon a-e ben conosciue deformitæ e tae fixiche e pscicològiche di rappresentanti da famiggia reâ; in sciâ fin, l’é interessante osservâ comme a lengua stæta deuviâ inta parodia, za fiña da-e primme battue, a l’é uña de ciù sccette e popolare che se pòsse attrovâ into zeneise scrito; cösa ch’a depende sens’atro da l’intençion de l’autô de creâ un contrasto fòrte comme tutto co-a mateia aulica do testo originaio.

English translation:
# Achille in Sciro (1830)

Performed for the 1830 carnival at the Teatro S. Agostino, _Achilles in Sciro_ is an anonymously penned parody in Genoese of Pietro Metastasio’s verse drama of the same name. Since Metastasio was the classic court poet, most appreciated by the _ancien régime_, it is believed that this mise-en-scène – with its attack on certain characters and its long-outdated literary style that was nevertheless quite alive in the minds of the Savoy court at the time – hides a veiled criticism against Savoy rule. It is known that King Charles Felix had old-fashioned literary tastes, an object of irony even in Turin. The parody was even performed by a company of hunchback actors (according to a note on the title page of the printed edition), which may allude to the well-known physical deformities and psychological defects of the representatives of the royal family. Finally, it is interesting to note that the language used in the parody, from the very first lines, is among the most colloquial found in Genoese literature. This is undoubtedly due the author’s intention of creating a strong contrast with the courtly material of the original text.
Ligurian:
# Agostin Brun (1842-1910)

O Agostin Brun, nasciuo à Cuggen do 1842, o l’é stæto Segretäio do Commun de Saña, o n’à studiou a stöia, e usanse, i costummi, i personaggi, e lê mæximo o l’é stæto unna figua de spicco inta vitta coltuale da çittæ ponentiña inta segonda meitæ de l’Euttoçento. O l’à scrito varie euvie de interesse locale, tra e quæ s’arregòrda unna _Storia di Savona_ (1901). E seu poexie ean sciortie into _Lunäio de Savoña_ e inta strenna _O regallo pe-o 1865_ e se ghe sente l’inmancabile influscio do Ciabrea, da quæ euvia o l’é stæto divurgatô. O l’é mòrto à Saña do 1910.

Inte st’invocaçion a-a stella da mattin, con tutto ch’a l’é indirissâ a-a Beâ Vergine, revive unn’inspiaçion tòsto pagaña pe-a bellessa e a complescitæ de l’universo.

English translation:
# Agostino Bruno (1842-1910)

Agostino Bruno, born in Quiliano in 1842, was Secretary of the Savona Municipality, and studied its history, customs, and historical figures, and was himself a leading figure in the cultural life of the western city in the second half of the 19th century. He composed various works of local interest, including a _Storia di Savona_ (1901). His poems were published in the _Lunäio de Savoña_ and in the Christmas gift book _O regallo pe-o 1865_ and one can feel the ever-present influence of Chiabrera, whose work he popularized. He died in Savona in 1910.

In this invocation to the morning star, although addressed to the Blessed Virgin, there is perhaps an almost pagan inspiration for the beauty and complexity of the universe.
Ligurian:
# Aleamme Traversagni (sec. XV)

O primmo scrittô savoneise in òrdene cronològico do quæ se conosce o nomme, o l’é o Aleamme Traversagni, che, do 1455, o scrive un vorgarizzamento da vitta de Santa Elisabetta d’Ongaia; o Aleamme o l’appartegniva à unn’inlustre famiggia savoneise de çelebri umanisti comme o Gioane Antögno, autô de euvie ascetiche e matematiche, e fræ Loenso Ghiggermo (1422-1503), ch’o l’à mostrou filosofia e teologia à Pisa, Romma, Pariggi, Cambridge e Tolosa. Do Aleamme no se sa guæi ninte, ma fòscia a vitta de Sancta Elisabeth a l’é solo che un squarso de unn’euvia ciù longa in scê vitte di santi, ch’a l’é anæta perdua. L’autô o dà à divedde l’intençion de demostrâ comme unna dònna laica a pòsse arrivâ a-a santitæ pe mezo de qualitæ sorvetutto umañe, comme a penitensa, a caitæ e e euvie de miseicòrdia, in arrestâ coinvòrta inte cöse do mondo. De conseguensa, i elementi mäveggioxi e sorvenatuæ son reduti a-o minimo e da-o racconto a straluxe tòsto unna conçeçion raçionalista, inte un çerto senso moderna. O testo o mostra ascì unna insòlita cua da forma e o testemònia ascì a presensa de un ambiente cultuale pöcassæ raffinou, quello mæximo da-o quæ aviâ origine da lì à un pittin a grande affermaçion da dinastia papale di Da Roe. A lengua stæta deuviâ a l’é o ligure descheito do tardio Quattroçento, franco mescciou co-o toscan, ma reconoscibile ben.

English translation:
# Alerame Traversagni (15th cent.)

The first writer from Savona (in chronological order) whose name is known is Alerame Traversagni who, in 1455, wrote a vernacularisation of the life of Saint Elisabeth of Hungary. Alerame belonged to an illustrious Savona family of famous humanists, such as Giovanni Antonio, author of ascetic and mathematical works, and Fra’ Lorenzo Guglielmo (1422-1503), who taught philosophy and theology in Pisa, Rome, Paris, Cambridge and Toulouse. Almost nothing is known about Alerame, but perhaps the life of Sancta Elisabeth is only a fragment of a longer work on the lives of saints, which has been lost. The author makes it clear that he intended to show how a lay woman could arrive at holiness through primarily human endowments, such as penance, charity, and works of mercy, while remaining in touch with the world. Consequently, the marvellous and supernatural elements are reduced to a minimum and the story almost reveals a rationalist conception, in a certain modern sense. The text also shows an unusual care for form and also testifies to the presence of a rather refined cultural milieu - the same from which the great affirmation of the Della Rovere papal dynasty would soon originate. The language used is the decadent Ligurian of the late 15th century that is heavily mixed with Tuscan, but clearly recognisable.